Hanne Aho

Hanne Maarika Aho (s. 15. elokuuta 1973) on toiminut Suomen Journalistiliiton puheenjohtajana vuodesta 2015. Hän seurasi tehtävässä kahdeksan vuotta tehtävää hoitanutta Arto Niemistä.

Aho on valmistunut graafiseksi suunnittelijaksi vuonna 2001 ja hän on työskennellyt 2001–2014 graafikkona Suomen Kuvalehdessä. Hän on myös toiminut useissa järjestö- ja luottamustehtävissä, kuten Otavamedian pääluottamushenkilönä 2004–2012 ja Suomen Aikakauslehdentoimittajain Liiton puheenjohtajana 2011–2014. 

Aho toimi SDP:n edustajana Sipoon kunnanvaltuustossa vuosina 1993–2014.

Puheenjohtajakaudellaan Journalistiliitossa hän on toiminut Julkisen sanan neuvoston kannatusyhdistyksen puheenjohtajana 2017–2018 sekä 2021–2022. 

Hanne Aho on ehdottanut media-alalle joustavampia työnteon malleja. Hän on myös pitänyt esillä mediatuen tarpeellisuutta Suomessa.

Lähteet 

Suomalaiset toimittajat
Suomen Sosialidemokraattisen Puolueen poliitikot
Sipoon kunnanvaltuutetut
Elävät henkilöt
Vuonna 1973 syntyneet